JohanHeinsen/ENO huggingface dataset:
Lolland-Falsters Stifts-Tidende, 1837-08-04
Fra Gaabense til Vordingborg. Med Pakkeposten: Jomfruerne Homann, Sønderup og Vilchen; Hr. RevenbergStudent Trap; Etatsr. Rothe. Med Personposten, Proprietair Bolle med Kone og 2de Børn; Skipper Kromann; Kammerraad Birck; Frøken Krebs. Med Dagvognen: Farver Feilberg; Mad. Windekilde med Datter; J. Homann; Reebslagermester Knudsen; Ritmester Gade; Cand. jur. Steenstrup; Copiist Herholdt; Hr. Schoustrup. Udenfor Posterne: Stud. theol. Simonsen; Silke= og Klædehandler Hirichsen med Familie; Dhrr. Rasmussen, Petersen og Fonnesbech med Familie; Forvalter Læssøe; Comtesse Knuth med Kammerjomfru, Assessor Aagaard. Fra Vordingborg til Gaabense. Med Personposten; Fru Steffensen; Jomfru Lund, Kjøbmand Rizza; Cand. Hou Med Pakkeposten: Byefoged Buntzen; Pastor Schaarup. Med Dagvognen: Handelsbetjent Jensen; Jomfru Hansen; Cand. theol. Dons; Cand. chir. Kamphöfner; Handskemager Møller; Hr. Beck; Hr. Knap; Mad. Ludvigsen; Hr. Maag. Udenfor Posterne: Candiuris Steenstrup; Proprietair Petersen; Assistent Klemp; Hr. Michelsen; 3de Frøkner Michelsen; Grosserer Prætorius; Forvalter Vilcken; Statsbedemand Hansen og Kone; Greve Moltke; Mad. Winckel og Datter; Grosserer Petersen, Pastor Clausen med Familie; Jnspecteur Baagde; Baronesse Rosenkrands; Capitain Schlegel; Assessor Aagaard og Familie, Fru Bregendahl og Familie, Pastor Ernst og Familie; Greve Ahlefeldt-Laurvig; Cand. theol. Tryde; Jomfru Tryde; Stud. theol. Thomsen; Etatsr. Blikkenberg og Familie; Apotheker Schmidt og Familie; Admiralinde Rothe og Frøken Datter; Frue Leth; Rosenøre=Lehn; Gjæstgiver Thomsen. Med Dampskibet Frederik den 6te ankom den 28de f. M. fra Kjøbenhavn til Øerne: Frue Gothwald med Datter; Capt. Ridder v. Deichmann med Frue og 4 Børn; Cand. juris Oehlenschlager; Jomfru Betzer; Mad. Jantzen med Datter; Forvalter Jensen, Kjøbm. Rizza; Kapelmusicus Kirchheiner med Kone; Justitsraad Winther med Datter og 2 Sønner; Jomfru Braag; Hr. Broberg med Kone. - Med samme Dampskib ankom den 30te f. M. fra Kiel til Falster: Hofjægermester Colbjørnsen; Dhrr. Lütjohan, Dahl, Wolff, Ulrich, Schoustrup og Herholdt, og afgik fra Øerne til Kjøbenhavn: Grossererne Puggaard og Schmidt; Secretair Schmidt; Dhrr. Hage, Rizza, Lublin, Bierring, Klamke, Poulsen og Koyer; Fru Rosendahl med Datter; Jomfruerne Grimegaard, Neble og Holm; Madamerne Holst med 2 Børn, Andersen med Datter; Hr. Møller.
Lolland-Falsters Stifts-Tidende, 1837-08-04
Gudstieneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1837-08-04
Bekjendtgjörelser. Da en nye Broe skal sættes paa Veien imellem Stubbekjøbing og Nyekjøbing ved Bangsebroe Skoven imellem Systofte og Westensborg, saa bringes det herved til offentlig Kundskab, at Passagen over denne Broe fra Onsdagen den 2den August førstkommende og indtil videre er spærret og at Veien derimod er henlagt over Christiansminde Jorder. Falsters Birk den 31te Juli 1737. Buntzen, const.
Lolland-Falsters Stifts-Tidende, 1837-08-04
Ved Berritzgaards Teglværk er Steenkalk at erholde den 8de og 9de August førstkommende, mod den sædvanlige Betaling.
Lolland-Falsters Stifts-Tidende, 1837-08-04
Faxøe Steenkalk.
Lolland-Falsters Stifts-Tidende, 1837-08-04
Den 7de og 8de dennes kan fra mit Brænderie erholdes nybrændt Kalk. J. Sidenius.
Lolland-Falsters Stifts-Tidende, 1837-08-04
En Reisende, som med Dagvognen den 20 f. M. afgik fra Kjøbenhavn til Vordingborg mistede en graae Chenille, som formodenligen ved en Feiltagelse er kommen til Falster eller Lolland. Den i hvis Hænder den er kommen, anmodes om enten at besørge den tilbage til Vordingborg Postcontoir, hvor den med Forsendelsen muligen forbundne Udgivter ville blive erstattede, eller at underrette bemeldte Contoir om hvor den kan modtages. Vordingborg den 1ste August 1837.
Lolland-Falsters Stifts-Tidende, 1837-08-06
Lollands-Falsters No. 31te Aargang. StiftsTidende. Privilegeret til Forsendelse med de Kongelige Brevposter. Redigeret, forlagt og udgivet af C. F. Tidemand, Procurator. Trykt i Wilhelm Aaubs Officin i Nykjøbing.
Lolland-Falsters Stifts-Tidende, 1837-08-06
Udenlandske Nyheder. England. Valgene i Hovedstaden ere nu tilende, og Reformerne have her en afgjort Majoritet. Forgiæves anvendte Torierne alle deres Anstrængelser for at faae Georg Murray valgt, han erholdt kun 2620 Stemmer, medens derimod Leader havde 3793 og General Evans 3715. J Maryle, bonne ere Reformerne Hall (med 3512 St.) og Whalley (med 3350 St.) foretrukne for Lord Tegn mouth (2950 St.) Kun i Greenwich have de Conservative faaet deres Candidat Attwood valgt fremfor den tappre Admiral Napier, men denne har og erklæret at ville fremkomme med Jndsigelser mod Valget, da Resultatet skal være fremkaldt ved Bestikkelser og andre ulovlige Midler, hvis Anvendelse ere blevne Torierne lettet derved, at Jndvaanerne i Deptford, der høre under Greenwich Valgdistrict, ere saa fattige, at de, efter en Politiecommissairs Udsagn maae, for at subsistere, af og til gjøre Tyve=Excursioner i Naboe-Districterne. Efter den Liste Courier meddeler af de nu valgte Parlamentsmedlemmer, ere 170 Reformere og 136 Torier. Reformernes Overvægt er altsaa ikke stor, men man venter at de skulle faae betydelig Tilvært fra Skotland og Jrland, hvor næsten alle ere Reformerne hengivne. Paa Tumult og urolige Optrin har det ikke manglet, og i Coventry har man endog forsøgt at dræbe den valgte Hr. Ellice med et Knivstik. J Bath drev Pøbelen omkring i Gaderne, og anrettede megen Skade hos de Conservative, medens en Hob forbittrede Jrlændere i Salford trængte ind i et Huus, hvor en Tori=Committee havde forsamlet sig. Torierne maatte for at undgaae Mishandlinger flygt ud gjennem Vinduerne, men en Steenregn ledsagede dem, og da de tillige skulde passere nogle 12 Fod høie Palissader, bleve flere Personer betydeligt saa Søndagen den 6te August 1837. rede, og nogle ere endog senere døde. Værst skal det dog være gaaet til i Liverpool, hvor Folket, forbittret over at Tory-Candidaten Lord Sandon var bleven valgt, ikke alene angreb de Conservative, men ogsaa Politidirectøren, saa at Majoren maatte oplæse Oprørs=Acten. - Hertugen af Susser er til stor Glæde for de Liberale udnævnt til GeneralCapitain for Artilleriet, en Post, der hidtil kun har været beklædt af den regjerende Konge, eller den nærmeste Thronarving.
Lolland-Falsters Stifts-Tidende, 1837-08-06
Frankrig. Man havde hidtil glædet sig i det Haab, at Regjeringen til Julidagene vilde lade det længe ventede Tillæg til Amnestien udkomme, men dette Haab er ikke bleven opfyldt. De 2 af Julidagene ere allerede forbi, og endnu er intet Amnestidecret udkommen. Festen selv feires denne Gang paa en Maade, der synes at tilkjendegive, at Regjeringen tilsidst ganske vil ophøre med at høitideligholde den. Det eneste, der skulde have givet Festen nogen Betydning iaar, nemlig Afdækningen af Davids smukke Marmor=Arbeide til Frontespicen paa Pantheon, vil ikke finde Sted, da Ministeren Montalivet skal have fundet, at det røber en altfor revolutionair Aand, og har derfor endog opfordret Kunstneren til at foretage nogle Forandringer derved. Hertil har han ikke villet beqvemme sig, og hans Arbeide vil derfor ikke blive opsat for det Første Fra Spanien skal Regjeringen have erholdt vigtige Efterretninger, som den dog endnu holder hemmelig, imidlertid ere de spanske Fonds stegne, som en Følge af at de, der antages at være vel underrettede, have gjort store Opkjøb.
Lolland-Falsters Stifts-Tidende, 1837-08-06
Spanien. Efterretningerne om den Kamp General Oraa den 15de f. M. har havt med Prætendenten vedblive endnu at lyde meget forskjellige, det sikkreste Tegn paa at de have Ret, der sige, at den har været hæftig, men ikke afgjørende. Nogle paastaae nu vel at Don Carlos atter vil marschere tilbage over Ebro Floden, da han ikke har fundet Stemningen gunstig for sig, men dette Rygte synes dog kun at være en Følge af, at de christinske Generaler ere uvidende om hvorhen Prætendenten vil gaae, og staaer ikke i Samklang med den Efterretning man har om at en nye navaresisk Expedition har passeret Ebro Floden, for at gjøre en Flanke-Diversion til Fordeel for Hovedcorpset. For at give Læserne en Jdee om det Douquiroterie, der finder Sted i de spanske Krigsefterretninger, meddeele vi her en saadan Beretning fra Municipalitetet i Flækken San Pedor til Krigsministeren, og hvori det hedder: Byens Nationalgarde 100 Mand stærk, har med megen Berømmelse tilbageslaaet et Angreb af den hele carlistiske Magt, der anførtes af D. Carlos, Don Sebastian og alle hans Generaler. Allerede var der skudt Bresche med 24 Pundingerne, men vore Koner tilstoppede atter Breschen med Sandsække. Tilsidst blev der løbet Storm, dog et Compagnie, som allerede var trængt ind i Staden blev ganske tilintetgjort af Jndvaanerne, lutter gode Skarpskytter, og nu lykkedes det endelig vor Bye, der kuns tæller 148 Jndvaanere, efter 48 Timers Forløb ganske at overvinde Fjenden, der mistede en Oberst, en Major, 2 Capitainer, flere Officerer og 86 Mand, medens hos os kun en Tambour, 3 Borgere, 2 Fruentimmer og et Barn ere dræbte og 14 Mand saarede.
Lolland-Falsters Stifts-Tidende, 1837-08-06
Portugal. Her er udbrudt en Militair Opstand til Fordeel for Don Pedros Charte og Regjeringen er i denne Anledning bleven overdraget en dictatorisk Magt. Baron Leirig har slaaet sig til Jnsurgenterne, og udstædt en meget veltalende Proclamation til Hæren. J Chaves og hele Provindsen Tras os Montes var D. Pedros Charte publiceret, men Oporto var endnu rolig.
Lolland-Falsters Stifts-Tidende, 1837-08-06
Jtalien. Vice=Kongen i Palermo skal være dræbt og talrige Røverskarer gjennemstreife Byens Gader. Kongen skulde have besluttet personlig at ville tage derover, men lod sig dog ved sine Ministres indstændige Forestillinger afholde derfra.
Lolland-Falsters Stifts-Tidende, 1837-08-06
Fædrelandet. Om den tidligere i dette Blad omtalte Selveierhuusmand Frederik Jensen fra Bellinge i Fyen, meddeler Hempels Avis at han nu er belagt med Arrest, og har under det første Forhør tilstaaet, at hans rette Navn, som han førte i Lolland, er Mads Bentsen og at han rigtignok for 27 Aar siden er flygtet fra Arresten i Nysted, da Hjemtingsdommen, havde dømt ham fra Livet formedelst begaaet Overfald paa en Johan Hansen fra Herritzlov. Paa sin Flugt blev han af Fisker Thomas Frederik Jensen, nogle af Rødbye i en Baad overført til Fehmern, og da bemeldte Baadfører havde forsynet sig med Pas, fik han denne til at overlade sig samme, hvilket er Grunden til at han senere har ført Fiskerens Navn: Frederik Jensen. J 8 Aar tjente han i Bellinge, og da han ved sin Flid, Orden og Troskab gjorde sig yndet saavel der hvor han tjente, som af Bymændene, blev hans tidligere Levnet ikke undersøgt. Ved under Krigen at have sammensvaret sin Løn, saae han sig istand til at kjøbe det Huus og den Jordlod, som han nu eier, og gjorde i 1817, da han vilde gifte sig med sin nuværende Kone, Birthe Davidsdatter, en Reise til Lolland, for at skaffe de af Præsten i Bellinge forlangte Oplysninger om sit tidligere Liv. Ankommen til Lolland, traf han sin Kone i Brandstolpe Bye ved Rødbye, og da han her erfoer, at hun, i den Tanke at han var død, atter havde giftet sig med en Huusmand, Hans Pedersen Væver, og med denne avlet 2 Børn, laante han den af hende erhvervede kongelige Bevilling til at indgaae nyt Ægteskab og reiste med denne tilbage til Fyen, foreviste den for Præsten og blev derpaa viet til Birthe Davidsdatter. Under trange Kaar har han derefter i næsten 30 Aar i Bellinge ført et ulasteligt Levnet og har nu, over 60 Aar gammel, maattet forlade en Kone af yderst svageligt Helbred, for at indsluttes i et Fængsel og forvente en dobbelt Dom.
Lolland-Falsters Stifts-Tidende, 1837-08-06
Under Borreby Gods paa den sydvestlige Deel af Sielland er i disse Dage gjort et betydeligt Fund af omtrent 1200 gamle Mynter. De fandtes ved Gravning af en Huusmand paa det saakaldte Stig næs 1/4 Miil fra Stranden, omtrent 1 1/2 Alen under Jorden i en Metalkrukke, der paa Hanken nær hensmuldrede ved Luftens Paavirkning. Fundet bestaaer for største Deelen af Mynter fra det 13de og 14de Aarhundrede; enkelte ere meget sjeldne, men de fleste ere hanseatiske Penge.
Lolland-Falsters Stifts-Tidende, 1837-08-06
Thorvaldsen, har i den sidste Tid været upasselig, men befinder sig nu ganske vel. Hans forehavende Reise til Fædrelandet, har han for Øieblikket opgivet; det er endog tvivlsomt, om han til næste Foraar foretager denne Reise, da han vanskelig kan forlade Rom, selv kuns paa kort Tid.
Lolland-Falsters Stifts-Tidende, 1837-08-06
(Hamb. Correspd.)¬ J Anledning af den i Naboriget, Skaane, udbrudte Miltebrand blandt Hornqvæget og Svinene har Veterinairskolens Forstander, Hr. Prof. C. Viborg, under 23de Juli i "Dagen" bekjendtgjort Følgende: Heden og tørre Sommere foranledige som oftest denne, for alle vore Huusdyr fælleds Sygdom, der lettere lader sig forebygge end heldbrede, og Landmanden bør derfor i de nu herskende meget varme Dage drage Omsorg for: 1) At Kreaturene, sættes i Skygge fra Kl. 10 Formiddag til Kl. 3. Eftermiddag, da Heden er stærkest. Ved at staae paa Marken i denne Tid, udsat for Solstraaler nes Jndvirkning svækkes Dyret, hvorved Spiren til Sygdommen udvikles. 2) At Vandet, de nyde, er fundt og ei bedærvet. Udtørres Vandstederne, maa disse behørigen renses, da Jntet virker skadeligere og lettere fremskynder Miltebrandens Udbrud end fordærvet Vand. 3) At Dyrene, hvor Leilighed dertil gives, svømme dagligen, hvorved de forfriskes og Huden sættes i Virksomhed, især naar de strax efter Badet gnides tørre med Halmviske. 4) Anvendelsen af Malurt, Reinfan, Kameelblomster, eller andre bittre og krydrende Planter. Disse gives Dyrene enten i frisk Tilstand i den Tid, de staae i Skygge, eller man tilbereder et Aftog deraf, som sættes til Drikken. Til Vandet, Dyret nyder, kan ogsaa sættes saamegen Svovlsyre eller Eddike, at det deraf faaer en syrlig Smag. Svinene lide især meget af Varmen, og det er derfor særdeles nødvendigt i hede Sommerdage, ei alene at sørge for, at de have et skyggefuldt og kjøligt Opholdssted, men ogsaa, at der gives dem Leilighed til at afkjole sig i frisk Vand. De som ønske nærmere Oplysning om denne Sygdom finde samme i E.
Lolland-Falsters Stifts-Tidende, 1837-08-06
Viborgs Skrift om Miltebrand og Qvægsyge, Kjøbenhavn 1821.
Lolland-Falsters Stifts-Tidende, 1837-08-06
Hovedgaarden Corsøegaard i Viborg Amt, blev ved Auction den 28de dennes solgt til Hr. Forvalter Agier fra Thiele for 14,750 Rbd.
Lolland-Falsters Stifts-Tidende, 1837-08-06
J en Journal, der udkommer i Nordamerica, findes under Rubrikken Danmark, ogsaa nogle Udtog af Kieler Correspondenzblatt tilligemed en kort Beretning om samme, hvori det blandt Andet hedder, at man deraf seer, at Censuren i de danske Stater haandhæves paa en temmelig frisindet Maade." – Correspondensbladet leverer iøvrigt samme Nummer, hvori den meddeler ovenstaaende, strax et øiensynligt Beviis paa Censurens temmelig frisindede Haandhævelse, idet det viser et Censurhul paa 31 Linier, At Corresp. Blad sjelden har Censurhuller – al aaben Plads ved Slutningen af samme er uden Undtagelse Følger af Censurens temmelige Frisindethed – har sin Grund deri, at Bladet for største Deelen censureres i Manuscript.
Lolland-Falsters Stifts-Tidende, 1837-08-06
Kjøbenhavnsposten indeholder følgende: Vi ile med at bekjendtgjøre for de af vore Læsere, der ikke allerede af de officielle Bekjendtgjørelser have erfaret det, at der er beordret Action imod dette Blads Redacteur for den i Nr. 196 og 197 indførte Artikkel om Hages Domfældelse. Det glæder og inderligt at denne Artikel er kommet til Publicums Kundskab, inden Sagen anlagdes, thi derved er Enhver bleven sat i Stand til at have en selvstændig Mening om, hvorvidt der i denne Artikel er syndet imod – vi ville ikke sige Ærens og Retfærdighedens Bud, thi derom kan her ikke være Tale men blot imod Lovens strængeste Bogstav. Foruden denne Sag er der tillige befalet Sag anlagt mod Procurator Hansen, ligeledes for Overtrædelse af Trykkefrihedssanordningerne, og disse Sager synes saaledes nu at høre til Dagens Orden.
Lolland-Falsters Stifts-Tidende, 1837-08-06
Kjøbenhavn. Jgaar, Torsdagen den 3die August, foretog det kongelige kjøbenhavnske Skydeselskab og danske Broderskab dets aarlige, høitidelige Fugleskydning paa dets Bane udenfor Vesterport. Hans Majestæt Kongen glædede Broderskabet og forhøiede Festen med sin allerhøieste Nærværelse, der iaar var Broderskabet dobbelt dyrebar efter den lykkeligen overstaaede Sygdom. Deres Kongelige Høiheder Prindserne Christian Frederik og Frederik Ferdinand havde Broderskabet ligeledes den Glæde at see ved Høitideligheden. Hs. Majestæt, som ankom Kl. 10, blev modtaget med et Vivat, og efterat en Velkomstsang var bleven afsjungen og et Hurra udbragt, begyndte Processionen, med Musikken foran, samt Selskabets Skriver med Sølvgevinsterne, og derefter Selskabets Medlemmer, Jnspecteurerne, Dommerne, Hs. Majestæt Kongen, Fuglekongen Hr. Conferentsraad Fog, Ministrene og Kongens Suite. Da Professionen kom til Skydepladsen, opstillede Selskabets Medlemmer sig i tvende Rækker, en Sang blev afsjungen og et Hurra atter udbragt af samtlige Medlemmer, hvilket ogsaa istemmedes af de tilstedeværende Tilskuere. Hs. Majestæt behagede derpaa at skyde adskillige Gange til Fuglen og Deres Kongelige Høiheder Prindserne skjøde ligeledes adskillige Skud. Selskabet begav sig nu til den store Spisesal, for at holde Dejenner, ved hvilken Hs. Majestæt Kongens, Hs. Majestæt Dronningens og Kongehusets Skaaler bleve udbragte, ligesom og Hs. Majestæt behagede at udbringe Broderskabets Velgaaende. Derefter hævedes Taffelet, og Kongen, samt Prindserne, med Følge forlode Borgerskabet under dets flere Gange gjentagne Jubelraab. Borgerskabet gik nu tilbage til Skydepladsen for at fortsætte Fugleskydningen, hvorved Ringen blev nedskudt ved Hr. Rustmester M. N. Smidt, Dannebrogsmand, for sig selv (Gevinsten: En Flødekande, indvendigt forgyldt), Hovedet ved Hr. Jnstructeur Nielsen for sig selv (Gevinsten: En Chocoladekande) venstre Vinge ved Hr. Lieutenant og Hosekræmmer H. Ravn (Gevinsten en Sukkerskaal, indvendigt forgyldt), og høire Vinge ved Hr. Møllermester J. Ølund for Hr. Agent J. Holmblad (Gevinsten: En Sukkerskaal, indvendigt forgyldt). - Da Fuglen ikke blev nedskudt, begyndtes Skydningen igjen idag (Fredag), Kl. 3 Eftermiddag.
Lolland-Falsters Stifts-Tidende, 1837-08-06
Nykjøbing. Skuespiller Werligh med Selskab er i disse Dage ankommen hertil fra Stege, hvor det har vundet meget bifald, og agter nu at give Forestillinger her. Af de Bedømmelser, man i de en andre Provindsialaviser har seet om dette Selskab, er man berettiget til at antage, at det hører blandt de bedre af dette Slags, hvorfor Byen vel i det Hele vil have Leilighed til at glæde sig med dets Komme. Blandt Personalet skal Hr. Werligselv være en god Komiker og Jomfrue Falck især udmærke sig i Souberette=Faget og i det egentlige Lystspil. Hun optræder her første Gang paa Mandag i tvende af hendes fortrinligste Roller.
Lolland-Falsters Stifts-Tidende, 1837-08-06
Blandet. Alle Børnephantasters Tumleplads, Robinson Øen, er sjunken ned i Havets Dyb. Et Jordskjælv, som ødelagde en Deel af Chilli, i Sydamerika opslugte Øen Juan Fernandez, der, som bekjendt, tjente den skibbrudne Alexander Selkirk, Robinsonadernes Fader, en Tidlang til Opholdsted.
Lolland-Falsters Stifts-Tidende, 1837-08-06
J England tillader Juryen et Fruentimmer at bide Næsen af den Mand, der vil tiltvinge sig et Kys, en Tilladelse, som et Fruentimmer virkelig for kort Tid siden skal have gjort gjældende.
Lolland-Falsters Stifts-Tidende, 1837-08-06
J Hamborg ere nogle Vertshuusholdere blevne enige om, at naar en Kunde drikker et Dousin Glas Grog eller Brændeviin, skal han have det trettende gratis. (Jkke meer end billigt!)
Lolland-Falsters Stifts-Tidende, 1837-08-06
Ved Tallotteriets 1274de Trækning i Wandsbeck udkom: Døde. Sophie Christine Løwner, født Hjelm. Lauge Pallesen Erritzøe, Controlleur ved Øresunds Toldkommer. Chordegn og Lærer I. C. Schjerbeck (60 Aar gl.). Skibstommermester N. Møller (51 Aar gl.)
Lolland-Falsters Stifts-Tidende, 1837-08-06
Nykjøbings Skibsliste, fra 1ste til 6te August. Jndklarerede, Skipper Hansen af Svendborg, fra Flensborg med Muursteen; Nielsen af og fra Svendborg med Tobaksblade. Udklarerede: Skipper Jensen af Stubbekjøbing, til Kjøbenhavn med Korn, Kroman af Marstal, til Kjøbenhavn med Korn; Wølffel af og til Flensborg med Korn og Skind.
Lolland-Falsters Stifts-Tidende, 1837-08-06
Bekjendtgjörelser.
Lolland-Falsters Stifts-Tidende, 1837-08-06
Skuespil. Mandagen den 7de Aug. opføres: Guld korset, Lystspil i 2 Acter og Nei, Vaudeville i Werligh. 1 Act af Heiberg.
Lolland-Falsters Stifts-Tidende, 1837-08-06
Ved Berritzgaards Teglværk er Steenkalk at erholde den 8de og 9de August førstkommende, mod den sædvanlige Betaling.
Lolland-Falsters Stifts-Tidende, 1837-08-06
Da Procurator Hviid i Nakskov er fratraadt den ham anbetroede Klasselotterie Collection, og samme er overdraget Collecteur Holst sammesteds, ville de Spillere af førstnævnte Collection, der en Naten maatte have Gevinster at afhente eller Lodsedler at fornye, desangaaende henvende sig til bemeldte Collecteur Holst.
Lolland-Falsters Stifts-Tidende, 1837-08-06
Klasselotteriets Jnspectorat, den 1ste August Friis.
Lolland-Falsters Stifts-Tidende, 1837-08-06
Auctioner. J Følge passeret Jndførsel samt efter vedkommende Udlægshavers Reqvisition, bliver det Skoemager Didrik Feldsing tilhørende og i Tilegade her i Byen under Nr. 178 beliggende Sted med Tilliggende og Tilhørende derunder indbefattet en Jernbilæggerovn, samt en Jordlod paa Madeskov stor 9400 Alen bortsolgt ved 3de offentlige Auctioner som afholdes paa Raadstuen her i Byen Mandagen den 11te og 25de September samt 9de October d. A. Formiddag Kl. 11. Hvilket herved bekiendtgiøres til Efterretning for Pantecreditorer og Liebhavere i Overeensstemmelse med Pl. 22de April 1817. Nakskov den 3die August 1837. Hammerich.
Lolland-Falsters Stifts-Tidende, 1837-08-06
J Følge passeret Jndførsel samt efter vedkommende Udlægshavers Reqvisition, bliver følgende Huusmand Jens Jensen i Horslunde tilhørende Eiendomme, nemlig: 1. Et Eiendomshuus i Horslunde Bye bestaaende af 9 Fag der er opført paa Grevskabet Christianssædes Grund, og 2. En Eiendomsparcel beliggende i Uttersløv Sogn af Hartkorn 2 Skpr. med tilhørende Skovsmaal i Stubstykkebortsolgt ved 3de offentlige Auctioner som afholdes paa Raadstuen her i Byen Mandagen den 11te og 25de September, samt 9de Octbr. d. A. Formiddag Kl. 11 1/2. Hvilket herved bekiendtgiøres til Efterretning for Pantecreditorer og Liebhavere i Overeensstemmelse med Pl. 22de April 1817. Nakskov den 3die August 1837. Hammerich.
Lolland-Falsters Stifts-Tidende, 1837-08-06
J Følge passeret Jndførsel for resterende Skatter og Afgivter, bliver følgende Selveier Jacob Nielsen tilhørende og i Tjørnebye i Lollands Nørre Herred beliggende Eiendomme nemlig: 1. en Eiendomsgaard med tilliggende Jorder af Hartkorn 2. en dito med Jorder af Hartkorn bortsolgte ved 3de offentlige Auctioner, som afholdes Mandagene den 11te og 25de September samt Onsdagen den 11te October d. A. Formiddag Kl. 11 1/2. De tvende første Auctioner afholdes paa Raadstuen her i Byen og den sidste i en af de udlagte Gaarde. Hvilket herved bekiendtgiøres til Efterretning for Pantecreditorer og Liebhavere i Overeensstemmelse med Pl. 22de April 1817. Hammerich. Nakskov den 3die August 1837. Jndkaldelser.
Lolland-Falsters Stifts-Tidende, 1837-08-06
Ved Proclama, som er læst inden Marieboe Bything og vorder læst inden vedkommende Overret, ere Alle og Enhver, som maatte have Noget at fordre i afdøde Chordegn og Skolelærer Niels Bertelsens og efterlevende Hustrues Boe heri Byen, indkaldte med 12 Ugers Varsel til at anmelde og legitimere deres Fordringer, hvilket herved endvidere bekjendtgjøres. Marieboe Skifteret, den 3die August 1837. C. A. Møller, const.
Lolland-Falsters Stifts-Tidende, 1837-08-06
Creditorerne i Stervboet efter afgangne Aftægtskone Engel Olsdatter af Fjensstrup, Maglebrænde Sogn paa Falster, indkaldes herved med 12 Ugers Varsel til at anmelde og beviisliggjøre deres Fordringer for Skifteretten. Falsters Birk den 2den August 1837. Buntzen, const.